लोकतन्त्र, गणतन्त्र, संविधान र सङ्घीयता सबै आयो । अब देशको विकास हुन्छ भन्ने आसा सबैमा देखियो । तर, पुरानो खराब संस्कार भने रहिरह्यो । कारण अझै राजनीतिक कलह, एकअर्कालाई गाली, आफ्नो मान्छेका लागि कुर्सीजस्ता घीन लाग्दा कुराहरू यसका प्रमाण हुन् । शायद यही कारणले होला नचाहेर पनि राष्ट्रियस्तरका नेताहरूप्रति जनता नकारात्मक सोच राख्न बाध्य छन् । वास्तवमा भन्ने हो भने मानिसले राम्रो काम गरी मुलुक र समाजमा आफ्नो छाप छोड्नु पर्ने हो । तर, यस्ता व्यक्तिको जन्म नै भएन, जुन दुःखलाग्दो कुरा मान्न सकिन्छ ।
